Stavroménos (Réthymno)

Stavroménos () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Stavroménos on osa Chamalévrin kyläyhdyskuntaa. Kylän väkiluku on 678 (vuonna 2011).

Stavroménoksen kylä sijaitsee Kreetan pohjoisrannikolla EO90-kansallistien varrella noin 11 kilometriä itään Réthymnon kaupungista. Kylän ympäristö tunnetaan muun muassa arkeologisista löydöksistään minolaiselta kaudelta antiikin ajalle saakka. Antiikin aikana paikalla sijaitsi oletettavasti Pantomatrionin kaupunki. Seudulta tehtyjä löydöksiä on Réthymnon arkeologisessa museossa.

Nykyinen kylä kuului aiemmin Arkádin kuntaan ja vuodesta 2011 lähtien Réthymnon kunnan Arkádin kunnallisyksikköön.

Lähteet 

Arkeologiset kohteet Kreetalla
Kreetan kylät
Réthymno